Bəbəgə bə́kálada bə́ mān fɔ̄ɔ̄ kúban á mə̄bōdā miǹnǎm yā éwōgē ńkúkúmá naa bə́ man wé, bə́ man tugi, bə́ man dzáā Yúdɛn bə́sə, binânga ai miǹnóm, bɔ́ngɔ́ ai biníngá, və amǒs ḿbɔ̄g m̀bɔ́g, ngɔn awômo ai bɛ̌, ngɔn Adar, e tɔá mə̄lú áwômo ai mə́lɛ́, bə́ man fɔ́ɔ́ fə sa ákūmá dábán[9]. 14Abéndé tē, bə́ və̄ŋan dɔ́ ǹgúmā mvéndé á miǹtilán, naa bə́ tsam dzɔ á mənyɔŋ mə́sə̄ yā mə̄bódā miǹnam, nə́ mə́ tɔ̄bɔ̄ á ngomozan ású amǒs oyílí. 15Ḿból ńkūkúmá á ngābénde, bəbəgə bə́kálada bə́ mān tíē ávōl avól. Bə́ ngayédan fɔ́ɔ́ fə mvéndé tě á Suza Ongóla. Ǹkúkúmá bân Haman bə́ kə́ kom étɔá, və á dzugi ai mənyú; tísɔn Suza ésə e nɔdɔ́ êndugulan.